Benvolguts veïns i veïnes de la Torreta,

Sóc Vicent Pérez Ferrer, fill i net de torrentins. De la meua iaia Angelita “la barrala” he aprés a estimar aquests carrers i aquest barri. Del meu iaio Pepe “Viola” he aprés la importància que té per a cadascun dels veïns i veïnes la història dels seus carrers i les tradicions que ací es celebren.

Des de ben menut he xafat la Torreta, he jugat pels seus carrers i he fet grans amistats. M’he ensenyat a estimar els seus monuments i inclús el 2011 vaig tindre l’oportunitat de formar part de la festa com a fester de la Santa Creu.

Com sabeu, el diumenge 24 de novembre tenim l’oportunitat d’escollir entre totes i tots el seu representat i no sentiria major satisfacció que amb el vostre suport féreu possible que fóra jo, m’agradaria escoltar els vostres suggeriments i transmetre les vostres propostes i entre totes i tots recuperar eixa passió i estima per la Torreta.

Ja que a estimar-la em van ensenyar els meus avantpassats, però a valorar-la he aprés jo des de les vivències i els records que em porten els seus carrers.